# OPIS PROJEKTA

### Muzički studio - Akord

### Uvod

Vlasnik muzičkog studija želi da modernizira poslovanje uvođenjem informacionih tehnologija. Muzički studio Akord nudi mnoge usluge kao što su kupovina raznih muzičkih instrumenata, prateće opreme za instrumente, snimanje muzike i reklama za radio, komponovanje i pisanje tekstova.

Vlasnik muzičkog studija - naš klijent, želi da njegovim uslugama klijenti imaju pristup 24h, preko Interneta naravno.

On želi interface pomocu kojeg bi klijentima bilo omoguceno naručivanje usluga. Dakle, kupovine ili snimanja.

### Kratki opis glavnih funkcionalnosti

U prvom slučaju, pri kupovini instrumenata, klijent ima mogućnost pregleda instrumenata i njihovih cijena, kao i da li zeljeni proizvod trenutno postoji u magacinu.

U slučaju da se klijent odluči za neki instrument on jednostavo može zatražiti da mu se taj instrument “rezerviše” u narednih 5 dana i da on može doći i kupiti ga gotovinom ili pomoću kartice. Također, moguća je i direktna "online" kupovina pomoću bankovnih kartica, gdje je vrijeme dostave maksimalno 3 dana.

Ukoliko je klijentu potreban neki artikl iz prateće opreme uz instrumente, kupovinu može obaviti na isti način.

U drugom slučaju, snimanje i ostale usluge, klijent može putem Interneta zakazati sastanak sa upravom Muzičkog studija s ciljem da detaljno razgovara o tome koja mu je usluga potrebna i o svim detaljima, na način da putem interfejsa popuni zahtjev za sastanak (ime i prezime, adresa stanovanja, broj telefona, i da odabere jednu (ili više) od ponuđenih usluga koja mu je potrebna) nakon čega mu se nudi više mogućih termina od kojih on izabira jedan koji mu odgovara.

Klijent može također lično doći u prostorije muzičkog studija gdje može ugovoriti sastanak ili putem telefona.

Naravno, putem interfejsa klijentu će biti dostupne sve informacije o tome šta muzički studio nudi.

### Plaćanje

Plaćanje se može obaviti na više načina.

Ukoliko klijent obavlja kupovinu instrumenta putem Interneta plaćanje se obavlja uobičajnim plaćanjem usluga preko Interneta. Međutim, ukoliko je klijent lično došao u kupovinu instrumenta tada bira da li će platiti gotovinom ili putem bankovne kartice.

Ako izabere plaćanje bankovnom karticom od klijenta se traži da ubaci karticu u eksterni uređaj i unese šifru. Nakont toga, vrši se provjera i validacija šifre i obavještava se korisnika o uspješnosti odnosno neuspješnosti validacije. U slučaju neuspjeha, klijent može zatražiti rezervaciju instrumenta kako bi u toku radnog vremena studija mogao kupiti željeni instrument.

Ukoliko se radi o drugim uslugama mimo kupovine instrumenta nakon završetka poslovanja sa muzičkim studijom i ostvarenih svih usluga npr. snimanje albuma, klijent vrši plaćanje gotovinom ili putem bankovne kartice na već opisani način.

### Upravljanje zalihama

Radnik (uposlenik studija) mora da vrši ažuriranje o stanjima zaliha. Prilikom svake kupovine dolazi do promjene stanja zaliha kao i prilikom nabavke nove robe.

Kada broj nekog instrumenta postane nula, radniku se nudi mogućnost da obriše taj instrument iz ponude, a nakon nabavke, ponovo vrati u ponudu.

### Realizacija kupovine

Kada putem interface-a klijent odluči koji instrument želi potrebno je da pomoću intreface-a dostavi podatke o adresi na koju će instrument stići, kontakt telefon, ime i prezime, a ukoliko je rezervisao neki instrument po koji želi lično doći potrebno je da unaprijed plati 30% cijene instrumenta putem bankovne kartice, u slučaju da se klijent nakon isteka roka od 5 dana ne pojavi. Naravno, moguće je otkazati kupovinu u tom roku, nakon čega se klijentu vraćaju pare.

### Realizacija ostalih usluga

Nakon što je klijent popunio formular i odabrao termin koji mu odgovara, on plaća određeni postotak cijene u zavisnosti od toga koje je usluge odabrao, kao garancija da će klijent doći na ugovoreni sastanak. Klijent može otkazati sastanak prije zakazanog termina I tada mu se vraćaju pare.

Nakon sastanka klijent se dogovara sa upravom muzičkog studija o radu u narednom periodu i terminima realizacije samih usluga, a te termine poslodavac unosi u svoj kalendar putem interfejsa.

Po završetku poslovanja sa klijentom vrši se obračun usluga I plaćanje.

### Nabavka

Radnik prima informacije da li je nestalo nekih instrumenata iz magacina i time mu se nudi opcija potpunog uklanjanja instrumenta iz ponude ili nabavka. Kada se vrši nabavka instrument se ukloni iz ponude, i kada nabavka stigne radnik mora da instrument vrati u ponudu. Zahtjev za nabavkom prosljeđuje vlasniku koji dalje koordinira procesom.