# OPIS PROJEKTA

### Muzički studio - Akord

### Uvod

Muzički studio „Akord” je osnovan nakon rata i jedan je od prvih u Sarajevu. Drži korak sa novim tehnologijama i najviše preferira komercijalnu produkciju i moderan savremeni zvuk. Također, muzički studio „Akord” je od svog nastanka pomagao promovisanje mladih i neafirmisanih bendova u tokove naše estrade.

Vlasnik muzičkog studija želi da modernizira poslovanje uvođenjem informacionih tehnologija. Muzički studio Akord nudi mnoge usluge kao što su kupovina razne muzičke opreme(instrumenti i prateća oprema, uređaji za snimanje i reprodukciju muzičkih zapisa), snimanje pjesama, snimanje reklama za radio, te komponovanje i pisanje tekstova.

Vlasnik muzičkog studija - naš klijent, želi da njegovim uslugama klijenti imaju stalan pristup preko Interneta.

On želi interfejs pomoću kojeg bi klijentima bila omogućena kupovina proizvoda ili naručivanje usluga.

### Procedure

U prvom slučaju, pri kupovini opreme, **klijent** ima mogućnost pregleda cijele opreme koja je u ponudi, te pregled aktuelnih cijena, kao i da li željeni proizvod trenutno postoji u magacinu ili ne.

U slučaju da se klijent odluči za kupovinu nekog proizvoda, on može zatražiti da mu se isti “rezerviše” ili ga može direktno naručiti za dostavu na ličnu adresu.

U drugom slučaju, snimanje i ostale usluge, klijent može putem Interneta zakazati sastanak sa poslodavcem, s ciljem da detaljno razgovara o tome koja mu je usluga potrebna, na način da na interfejsu popuni zahtjev za sastanak gdje treba da ostavi osnovne lične podatke (ime i prezime, adresa stanovanja, broj telefona), nakon čega mu se nudi više mogućih termina od kojih on izabira jedan koji mu odgovara.

Evidenciju o zakazanim sastancima vodi **uposlenik** studija.

U okviru interfejsa klijentu će biti dostupne sve informacije o tome šta muzički studio nudi.

Plaćanje

Plaćanje se može obaviti na više načina.

Ukoliko je klijent lično došao u prostorije studija, tada bira da li će platiti gotovinom ili bankovnom karticom.

Ako izabere plaćanje bankovnom karticom, od klijenta se traži da ubaci karticu u eksterni uređaj i unese šifru. Nakon toga, vrši se provjera i validacija šifre i obavještava se korisnika o uspješnosti odnosno neuspješnosti validacije. U slučaju neuspjeha, klijent može zatražiti rezervaciju proizvoda kako bi u određenom roku mogao ponovno doći i kupiti željeni proizvod.

U slučaju da je klijent proizvod naručio preko interneta, tada plaćanje vrši **dostavljaču** prilikom pouzeća.

Ukoliko se radi o drugim uslugama mimo kupovine proizvoda, nakon završetka poslovanja sa muzičkim studijom i ostvarenih svih usluga npr. snimanje albuma, klijent vrši plaćanje gotovinom ili bankovnom karticom na već opisani način.

Upravljanje zalihama

Radnik (uposlenik studija) vrši ažuriranje o stanjima zaliha. Prilikom svake kupovine dolazi do promjene stanja zaliha kao i prilikom nabavke nove robe.

Ukoliko nestane nekog proizvoda iz magacina, radnik prima informaciju o tome da taj proizvod više nije na stanju i tada mu se nudi opcija potpunog uklanjanja proizvoda iz ponude ili nabavka. Kada se vrši nabavka, proizvodu se doda oznaka da nije na stanju. Zahtjev za nabavkom uposlenik prosljeđuje **vlasniku** koji dalje koordinira procesom.

Realizacija kupovine

Kada putem interfejsa klijent odluči koji artikal želi naručiti, potrebno je da upiše podatke o adresi na koju će kupljeni proizvod stići, kontakt telefon, te svoje ime i prezime.

Ukoliko je klijent rezervisao neki proizvod, njemu se daje rok od 5 dana da izvrši kupovinu artikla. U slučaju da se klijent nakon isteka navedenog roka ne pojavi, rezervacija se poništava.

U slučaju da klijent napravi račun preko 100KM on dobija pravo da se besplatno učlani u „klub kupaca“ i dobija posebnu karticu muzičkog studija uz koju pri svakoj sljedećoj kupovini ima 5% popusta.

Realizacija ostalih usluga

Nakon što je klijent popunio formular i odabrao termin koji mu odgovara, njegov sastanak se uvodi u evidenciju za zakazane sastanke. Klijent telefonom može da otkaže zakazani sastanak.

Nakon sastanka klijent se dogovara sa upravom muzičkog studija o radu u narednom periodu i terminima realizacije samih usluga, a te termine poslodavac unosi u svoj kalendar putem interfejsa.

Po završetku poslovanja sa klijentom vrši se obračun usluga i plaćanje.

Nakon poslovne saradnje sa muzičkim studijom “Akord” radovi naših klijenata će biti objavljivani na našoj stranici čime oni dobijaju besplatnu promociju. Naravno, to nije samo promocija naših klijenata nego i nas.

### Popis glavnih funkcionalnosti

1. Mogućnost pregleda svih artikala koji su u ponudi (muzički instrumenti, njihova prateća oprema, uređaji za snimanje i reprodukciju muzičkih zapisa) te njihovih cijena
2. Mogućnost pregleda svih usluga muzičkog studija pored prodaje muzičke opreme (snimanja muzičkih zapisa itd.)
3. Ažuriranje ponude (promjena artikala, promjena cijena itd.)
4. Rezervacija određenog artikla s ciljem kupovine u narednih 5 dana
5. Narudžba artikla preko interneta
6. Upravljanje dostavom artikala na kućnu adresu
7. Zakazivanje sastanka sa vlasnikom muzičkog studija preko forme na aplikaciji
8. Evidencija o sastancima sa klijentima i drugim važnim događajima za rad muzičkog studija (kalendar rada)
9. Mogućnost plaćanja putem bankovne kartice (preko eksternog uređaja)
10. Ažuriranje o stanjima zaliha – promjena stanja zaliha (uklanjanje nekog proizvoda iz ponude, stavljanje nekog proizvoda u ponudu), upozorenje da je stanje zalihe nekog proizvoda niska
11. Obračun usluga i naplaćivanje
12. Mogućnost laganog pristupa svim klijentima informacijama o muzičkom studiju, radu, kontakt kao i FAQ o studiju
13. Registracija klijenata u “klub kupaca” i time ostvarivanje mogućnosti za popuste
14. Promocija muzičkih uradaka nastalih u našem studiju

### Akteri

* Klijent (1., 2., 4., 5., 7., 9., 12., 13., 14.)
* Uposlenik (3., 8., 10., 11., 13., 14.)
* Dostavljač (6., 10.)
* Vlasnik (3., 7., 8., 10.)